Mancini på «studietur» hos Boasson Hagens lag
Italieneren er - som så mange andre italienere - en ihuga tilhenger av sykkelsporten. Og han har fått med seg jobben som er lagt ned i britisk sykkelsport. Etter enorm suksess på velodromen under OL i Beijing, ble landeveislaget Team Sky etablert for tre år siden. I sommer endte også det prosjektet med suksess da Bradley Wiggins vant Tour de France som første brite noensinne. - Syklister jobber veldig, veldig hardt. Hardere enn oss. Noen ganger er vi nødt til å jobbe tøffere. Det er bare da du vinner. Jeg har enorm respekt for disse rytterne, for jeg merket det første gang jeg satt meg på en sykkel: Du må jobbe for å bli god, sier Mancini til The Telegraphe.Overfor storavisen avslører City-manageren at han liker å sykle til treningsfeltet. Turen hjemmefra til Carrington er på 16 kilometer. Fire-fem ganger i uken tråkker Mancini for egen maskin. - Jeg gjør det hver gang solen er fremme. Altså aldri i Manchester, smiler 47-åringen spøkefullt. Edvald Boasson Hagen forbereder seg til et av høstens siste ritt, Tour of Beijing. Hverken han, Lars Petter Nordhaug eller Sky-coach Kurt Asle Arvesen skal ha fått med seg møte med Mancini. Møtet mellom Skys toppsjef, Dave Brailsford, og Mancini var geografisk enkelt å få i stand: Hovedbasen til British Cycling, som også ledes av Brailsford, ligger bare et steinkast fra Etihad Stadium i Manchester.Mancini fikk en guidet tur i hovedkvarteret, han møtte støtteapparatet i British Cycling og diskuterte ulike spørsmål med Brailsford. - De (Team Sky) kan forberede seg veldig godt til hver konkurranse. Vi har én måned før serien starter, da må vi forberede oss for et helt år. Hver tredje dag kommer det en kamp. Det er veldig vanskelig, sa Mancini. Han har - i motsetning til Brailsford - ikke hentet inn sportspsykologer for å gi spillerne i Manchester City mental trening.- Mario trenger to. Deretter trengs det ytterliggere to til.Brailsford skal ha vært svært interessert i å høre hvordan Mancini behandler personligheter med et stort ego i spillergruppen. De finnes det mange av blant verdens beste fotballspillere. Men de eksisterer også i sykkelsporten, der det er vinneren som hylles. Bak eneren står en lang rekke lagkamerater som både tjener dårligere og aldri får den oppmerksomheten mange mener de fortjener. - Når vi vinner får hver spiller en medalje. Men når jeg ser på Tour de France, så tenker at det må være vanskelig, siden én mann får all æren. Det er 10 andre som har hjulpet til, men som ikke får noen gul trøye. Å takle det, kan ikke være lett, erkjenner Mancini. Han ga likevel bort noen råd. Og italieneren bør vite hva han snakker om. For etter en durabelig krangel med argentinske Carlos Tevez i sin tid, hevder han nå å ha et godt forhold til sin egen spiss.Manchester City er ubeseiret i årets Premier League. Laget har imidlertid fortsatt til gode å imponere voldsomt. Tidligere uken var engelskmennene heldige som slapp unna med ett poeng mot Borussia Dortmund i Champions League. Bare et sent straffemål av Mario Balotelli og en helt utrolig kamp av keeper Joe Hart reddet City. Sunderland tok fire av seks poeng mot de regjerende seriemesterne i fjor.
Manchester City-manager Roberto Mancini (47) har forsøkt å lære av sykkellaget Team Sky før ettermiddagens kamp mot Sunderland.